Әл-Фараби атындағы Қазақ ұлттық университеті

Филология, әдебиеттану және әлем тілдері факультеті

Мемлекеттік тіл кафедрасы

Заң факультеті үшінші курс студенттеріне

«Қазақ тілі» курсы бойынша

**С И Л Л А Б У С**

**Сабақ жүргізетін уақыты: 2013 жылдың қыркүйек айынан желтоқсан айына дейін.**

**Сабақ күндері: сабақ кестесі бойынша.**

**Оқытушы: Мекебаева Л.А.**

**Телефон: 47-27-97. Кеңес беру: СӨЖО уақытында. Кабинет – кесте бойынша.**

**Оқытылатын пәннің пререквизиттері:** ЖОО арналған қазақ тілі

**Оқытылатын пәннің постреквизиттері:** Қазақ тілі. Мемлекеттік тілде іс жүргізу.

**Курс сипаттамасы:** Қазақстан Республикасының қазіргі таңдағы экономикалық даму деңгейі, басқа елдермен халықаралық байланысының нығаюы, әлемдік қауымдастықта ықпалының артуы біліктілік деңгейі әлемдік стандарттарға сәйкес келетін, өз елінің тарихи құндылықтары тілі мен тарихына, мәдениетіне құрметпен қарап, ғаламдану үдерісінде мемлекетіміздің жедел дамуына үлес қосатын мамандарды даярлаудың қажеттігін туғызып отыр. Сондықтан мемлекеттік тілді меңгерген білікті мамандарды қалыптастыру, даярлау оқу мазмұнының негізгі міндеті болып табылады.

**Курстың мақсаты:** Қазақ тілін меңгерудің әрбір деңгейіндегі негізгі міндеттерді сөйлеу түрлеріндегі модельдер мен қатысым түрлері арқылы жүзеге асыру. Тіл үйренушілердің қазақ тіліндегі грамматикалық білімін бекіту және сөйлеу әрекетін дамыту.

**Оқыту нәтижесінде студент :**

- мемлекеттік тілде таратылатын мол ақпараттар толқынынан өзіне, өз мамандығына қажеттісін таңдап алып, оны өмірде қолдана білуі қажет;

* кез келген жағдайда өз бетінше шешім қабылдай білу;
* проблеманы танып, оны шешудің жолдарын айқындау, оны мемлекеттік тілде жеткізе білуі қажет;
* мемлекеттік тілде өзіндік көзқарасын таныта білу, оны дәлелдеп, қорғай білу;

- мемлекеттік тілде шешен сөйлеуге дағдылану керек;

* өзінің алған білімі мен білік-дағдыларын, қазақ тіліндегі сөздік қорын үнемі дамытып отыру қажет.

**Студенттерге қойылатын талаптар:**

* міндетті түрде сабаққа қатысу;
* сабақта барынша белсенділік таныту;
* сабаққа үнемі дайындалып келу, үй жұмысын, СӨЖ тапсырмаларын уақытында орындау және тапсыру;
* аралық бақылау мен ағымдық бақылауды дер кезінде тапсыру.

**Тыйым салынады:**

* сабақтан кешігуге, сабақтан рұқсатсыз кетуге(студенттің сабақтан себепсіз кетуі жіберілген сабаққа есептеледі);
* сабақ үстінде ұялы телефонды пайдалануға;
* сабақ үстінде басқа сабақтың тапсырмасын орындауға;
* сабақ үстінде сағыз шайнауға, сөйлесуге.

**Студенттің білімін бағалау:** Курс бір семестр оқытылады. Аралық бақылау - 7 және 14 аптада өтеді. Бағалау өлшемі бірінші аралық бақылауда 30 пайыз, екінші аралық бақылау 30 пайыз, емтихан – 40 пайыз, барлығы – 100 пайыз. Аралық бақылау қорытындылары деканаттағы ведомостьқа қойылып отырады, ол көрсеткіш емтиханға жіберуге негіз болады.

**Білімді бақылау түрі**

1. Ағымдық бақылау жұмыстары 1 семестрде 5 рет өтілген тақырыптар бойынша өтеді.
2. СӨЖ (студенттің өздік жұмысы) семестрге 5 тапсырма түрінде беріледі (мерзімі, тақырыптары курстың құрылымында берілген).
3. Қорытынды бақылау (емтихан) сессия уақытында .

|  |  |  |  |
| --- | --- | --- | --- |
| **%-бен** | **әріп** | **балл** | **дәстүрлі баға** |
| **95-100** | **А** | **4.0** | **өте жақсы** |
| **90-94** | **А-** | **3.67** |
| **85-89** | **В+** | **3.33** | **жақсы** |
| **80-84** | **В** | **3.0** |
| **75-79** | **В-** | **2.67** |
| **70-74** | **С+** | **2.33** | **қанағаттанарлық** |
| **65-69** | **С** | **2.0** |
| **60-64** | **С-** | **1.67** |
| **55-59** | **D+** | **1.33** |
| **50-54** | **D** | **1.0** |
| **0-49** | **F** | **0** | **қанағаттанарлықсыз** |
|  | **I** | **-** | **Пәнді меңг. аяқталма** |
|  | **W** | **-** | **Пәнді оқудан бас тарт.** |
|  | **AW** | **-** | **Пәнді оқуд. босатылғ.** |
|  | **AU** | **-** | **Пән тыңдалды** |
|  | **P\NP** | **65-100\0-64** | **Сынақ есептелді\ есептелмеді** |

**Күнтізбелік оқу жоспары 2013-2014 оқу жылы**

**Бесінші кезең**

|  |  |  |  |  |
| --- | --- | --- | --- | --- |
| апта | теориялықматериалдар | сағ | Лексикалық материалдар | Жұмыс мазмұны. |
| 1. | Отбасы және ұлттық құндылықтар  г/т Сөйлемдегі анықтауышты сөз тіркестері | 3 | Орта және мен |  |
| 2. | Қазақ тілі.  г/т Фразеологизмдер мен сөздердің мағыналық қатынасы.  Тұрақты тіркестер мен мақал­мәтелдердің сөйлеу тілінде жұмсалу ерекшелігі. | 3 | Көне түркі жазуы. | Сабақтың өту барысы туралы шығу парағын толтыру. |
| 3. | 1. Кітап – білім бұлағы  г/т Сөз тіркестерінің валенттілігі, сөйлем құрау жүйесіндегі сөз тіркесінің тіркесімділігінің рөлі мен маңызы. | 3 | Кітап мұражайы  Мәтін. | Терминдерді теріп жазып, түрлерін анықтау. |
| 4. | Өмір (уақыт) қайта оралмайды.  г/т . Сөйлеудің прагматикалық ерекшеліктері, сөйлемдегі сөздердің орын тәртібі мен қазақ сөйлемінің өзіндік ерекшеліктері. | 3 | Уақыт алтыннан да қымбат. Мәтін. | Жаттығу жұмысын орын.терм. аудару мәтіндегі термин. Жасалу жол. анық. |
| 5. | Адамның жақсы болмағы өзінен  г\т Лебізде синонимдік, омонимдік, антонимдік қатарлардың мағыналық сипатын пайымдау, семантикалық ерекшеліктерін айыру. | 3 | Бет-бейнеде көп сыр бар.  Мәтінді талдау, баяндау | жаттығу жұм. орынд. өз бетінше 30 терм. жаз.келу. |
| 6. | Қазақ театр және кино өнері  г/т Жай сөйлем мен олардың түрлері, негізгі семантикалық және функционалдық ерекшеліктері | 3 | Өнер жұлдыздары.  Мәтін | Халық композиторларының еңбектері туралы материалдар табу, музыка және балет өнеріндегі қазіргі танымал тұлғалар туралы пікір алмасу. |
| 7. | Қазақстан халқының өнері мен мәдениеті.  г\т Сөйлемді дұрыс құраудағы сөздердің орын тәртібі мен сөйлем мүшелерінің орналасу реттілігі. | 3 | Күй атасы -Қорқыт | «Мәдениеттілік» тақырыбына берілген мәтінді кесте, график немесе диаграмма түрінде көрсету. |
|  | 1-аралық бақылау |  |  |  |
| 8. | Хакім Абайдың философиясы  г/т Лебіздегі сөйлем құрылымы мен олардың өзіндік ерекшеліктері. Сөйлем құрылымындағы ой мен олардың айтушы мен тыңдаушы арасындағы қатынаста түсініктілігі. Сөз тіркесі арқылы сөйлем құраудың прагматикалық сипаты. | 3 | М.Әуезов-суреткер.  Мәтін | М.Әуезов шығармаларындағы Абай бейнесі. |
| 9 | Қазақстанның табиғи саябақтары мен қорықтары, оларды қорғау  г/т Қоршаған орта мен адамның қалып‑күйінің берілуі | 3 | Қызыл кітап.  Мәтін | Тақырып бойынша презентация дайындау. |
| 10. | Қазақстанның тарихи орындары.  г/т Мезгілдік қатынастардың берілуі | 3 | Туған елдей ел болмас. Мәтін | Туған өлкенің көрікті жерлері туралы ақпарат жинақтау. |
| 11. | 1.Білімнің адам, қоғам өміріндегі орны  г/т Тілдегі объектілік, субъектілік, предикативтік қатынастар мен олардың берілу жолдарындағы функционалдық ерекшеліктер мен мағыналық реңктер | 3 | Қазақстан Республикасының білім беру жүйесі.  Студент өзі ғылыми ақпаратпен жұмыс жасайды. | Мәтінге сипаттама жазу |
| 12. | Ел болашағы – білікті маман қолында  г/т Мақсат мәнді құрылымның берілуі | 3 | «Ұлттық кадрлар – мемлекеттің негізіi»  Мәтін. | «Мемлекет тағдыры – жастардың қолында» тақырыбына шағын әңгіме жазу. |
| 13. | Қазақстан – демократиялық, құқықтық мемлекет  г/т Оқиға, іс‑әрекеттің әр түрлі фазаларының берілуі | 3 | Қазақстан және халықаралық ұйымдар. Мәтін | «Қазақ елі – менің Отаным» тақырыбына эссе жазу. |
| 14. | Қазақстан жаһандану дәуірінде  г/т Салыстыру құрылымдары | 3 | Қазақстан - Азия барысы. Мәтін |  |
|  | 2-аралық бақылау |  |  |  |
| 15. | Жобалық жұмыстарды, презентацияларды қабылдау  Қорытынды тест тапсырмаларымен жұмыс | 3 |  |  |

**Пайдаланатын негізгі әдебиеттер**:

1. Салқынбай А.Б. Қазіргі қазақ тілі. Алматы, 2008 жыл.
2. Б. А. Омарова. Қазақ тілі. Шығыстану факультетінің студенттеріне арналған оқу құралы. 2009 жыл.
3. Қ.Ә.Қарабаева (жоо студенттері үшін тіл ұстартуға арналған оқу құралы) А.: Қазақ университеті, 2004 ж.
4. Иманқұлова С., Егізбаева Н., Иманалиева Ғ., Омарова Б., Рамазанова Ш., К.Мұқадиева. Қазақ тілі . Оқу құралы. Алматы, 2008ж.

**Қосымша әдебиеттер**:

1. Ш.К. Бектұров, А.Ш.Бектұрова. Қазақ тілі. Атамұра – Алматы, 2004

2.Баспасөз материалдары.

**Студенттің семестрдегі орындаған өзіндік жұмысын бағалау барысында келесі**

**жағдай назарға алынады**

* студенттің уақтылы сабаққа қатысуы;
* практикалық сабақтарға белсенді қатысуы және нәтижеге жетуі;
* негізгі және қосымша әдебиеттерді ұтымды пайдалануы;
* СӨЖ-ді дер кезінде орындауы;
* Барлық тапсырмаларды дер кезінде орындауы.
* СӨЖ тапсырмасын дер кезінде тапсырмаған жағдайда AW бағасы қойылады.

**Курс саясаты**

* өзгелердің кемшілігіне кешіріммен қарап, олардың пікірімен санасыңыз. Қарсылығыңызды сыпайы білдіріңіз. Плагиаттық пен жалған жұмысқа орын берілмейді. СӨЖ, аралық бақылау, қорытынды бақылау тапсыру кезінде көмектесуге, көшіруге, дайын тапсырмалардың көшірмесін жасауға, басқа студенттің орнына емтихан тапсыруға болмайды. Курстың кез келген ақпаратын бұрмалаған, Интернетке рұқсатсыз кірген, дайын жауапты пайдаланған студент қорытынды «F» бағасын алады;
* сабақтан кешігуге, сабақтан рұқсатсыз кетуге ;
* сабақ үстінде ұялы телефонды пайдалануға;
* сабақ үстінде басқа сабақтардың тапсырмаларын орындауға;
* сабақ үстінде сөйлесуге, кедергі жасауға тыйым салынады.

**Қосымша**:

**СӨЖ тапсырмаларын орындауға, оларды тапсыруға және қорғауға, сондай**-ақ өткен тақырыптар бойынша қосымша ақпарат алу мен оқылатын курста пайда болған қандай да бір сұрақтар үшін оқытушының офис-сағаты уақытында одан кеңес алуға болады.

**Кафедра мәжілісінде қарастырылды**

**№ хаттама « » тамыз 2013 ж.**

Пән оқытушысы: Л.А.Мекебаева.

Кафедра меңгерушісі: А.Б.Салқынбай.